Nafarroako Parlamentuko Mahaiak, 2021eko ekainaren 28an egindako bilkuran, Erabaki hau hartu zuen, besteak beste:

Legebiltzarrak, 2021eko ekainaren 24an egindako Osoko Bilkuran, erabaki zuen Kontratu Publikoei buruzko apirilaren 13ko 2/2018 Foru Legea aldatzen duen Foru Lege proposamena aintzat hartzea. Proposamen hori Nafarroako Alderdi Sozialista eta Geroa Bai talde parlamentarioek eta Nafarroako Podemos-Ahal Dugu foru parlamentarien elkarteak aurkeztu zuten eta 2021eko ekainaren 10eko 77. Nafarroako Parlamentuko Aldizkari Ofizialean argitaratu zen (10-21/PRO-00011).

Hori horrela, Legebiltzarreko Erregelamenduko 110., 111. eta 148. artikuluetan ezarritakoarekin bat, Eledunen Batzarrari entzun ondoren, hona

ERABAKIA:

**1.** Xedatzea Kontratu Publikoei buruzko apirilaren 13ko 2/2018 Foru Legea aldatzen duen Foru Lege proposamena presazko prozeduraz izapidetu dadin.

**2.** Proposamen horri buruz irizpena emateko ahalmena Ekonomia eta Ogasuneko Batzordearen esku uztea.

**3.** Erabaki hau Nafarroako Parlamentuko Aldizkari Ofizialean argitara dadin agintzea.

Erabaki hau argitaratzen denetik **zortzi egun balioduneko** **epe bat hasiko da, 2021eko irailaren 10eko eguerdiko hamabietan bukatuko dena**. Epe horretan, Erregelamenduko 128. eta 148. artikuluetan ezarritakoarekin bat, talde parlamentarioek, foru parlamentarien elkarteek eta foru parlamentariek zuzenketak aurkeztu ahalko dizkiote proposamenari.

Iruñean, 2021eko ekainaren 28an

Lehendakaria: Unai Hualde Iglesias